Diari Oficial de la Generalitat Valenciana


Sumari del DOGV 6290, del 16-06-2010 (2010/6769)

RESOLUCIÓ de 4 de juny de 2010, de la consellera de Turisme i presidenta de l'Agència Valenciana del Turisme, per la qual es determina la composició de les meses de contractació de la Conselleria de Turisme i de l'Agència Valenciana del Turisme.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6290

Data del DOGV
:   16-06-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/6769


Data del document
:   04-06-2010

Organisme emissor
:   Conselleria de Turisme

Tipus de document
:   Resolució

Descriptors 

:   * Conselleria Turisme

RESOLUCIÓ de 4 de juny de 2010, de la consellera de Turisme i presidenta de l'Agència Valenciana del Turisme, per la qual es determina la composició de les meses de contractació de la Conselleria de Turisme i de l'Agència Valenciana del Turisme. [2010/6769]  
D'acord amb el que disposen els articles 295 de la Llei 30/2007, de 30 d'octubre, de Contractes del Sector Públic, i 21 del Reial Decret 817/2009, de 8 de maig, pel qual es desplega parcialment la Llei 30/2007, respecte a la composició de les meses de contractació i del nomenament dels seus membres, en els procediments regulats per l'esmentat text legal, cal determinar la composició de les meses de contractació que assistiran l'òrgan de contractació en l'adjudicació dels contractes de la Conselleria de Turisme i de l'Agència Valenciana del Turisme.  
En este sentit, respecte de la Conselleria de Turisme, l'article 4.1, del Decret 123/2007, de 27 de juliol, del Consell, pel qual s'aprova el Reglament Orgànic i Funcional de la Conselleries, atribuïx a la consellera de Turisme la funció d'exercir les facultats ordinàries en matèria de contractació administrativa dins dels límits legals i pressupostaris, de conformitat amb el que preveu l'article 28, l), de la Llei 5/1983, de 30 de desembre, del Consell.   
I respecte de l'Agència Valenciana del Turisme, d'acord amb el que disposa l'article 67 de la Llei 37/1998, de 21 de maig, de Turisme de la Comunitat Valenciana, sobre la naturalesa jurídica i règim jurídic aplicable a l'esmentada Agència, el Decret 209/2004, de 8 d'octubre, del Consell, pel qual s'aprova el Reglament de l'Agència Valenciana del Turisme, en l'article 5, dos, apartat e), atribuïx a la presidenta de l'Agència Valenciana del Turisme, la representació permanent de l'entitat en la firma de contractes, la qual queda constituïda com a òrgan de contractació de l'esmentat ens públic.  
D'acord amb tot el susdit, resolc:  
Primer  
Constituir la mesa de contractació que haurà d'assistir la consellera de Turisme, en la seua funció d'òrgan de contractació, per als procediments que es tramiten en l'àmbit de la Conselleria de Turisme, amb la composició següent:  
President: El secretari general administratiu de la Conselleria de Turisme, o persona en qui delegue.  
Secretari, amb veu però sense vot: un representant del Servici de Contractació, Coordinació i Assistència Tècnica de la Conselleria de Turisme.  
Vocals:  
- Un representant de la Secretaria Autonòmica, de la Sotssecretaria o de la Direcció General de Turisme d'Interior, de la Conselleria de Turisme, que propose la contractació.  
- Un representant del Servici d'Assumptes Generals i Servicis Administratius de la Conselleria de Turisme  
- Un representant de la Intervenció Delegada  
- Un representant de l'Advocacia de la Generalitat  
Segon  
Constituir la mesa de contractació que haurà d'assistir la presidenta de l'Agència Valenciana del Turisme, en la seua funció d'òrgan de contractació, per als procediments que es tramiten en l'àmbit de l'Agència Valenciana del Turisme, amb la composició següent:  
President: El cap de l'Àrea, o del Servici no integrat en cap Àrea, de l'Agència Valenciana del Turisme, que propose la contractació, o persona en qui delegue.  
Secretari, amb veu però sense vot: un representant de la Secció de Contractació de l'Agència Valenciana del Turisme.  
Vocals:  
- Un representant del Servici de l'Àrea, o del Servici no integrat en Àrea, de l'Agència Valenciana del Turisme, que propose la contractació.  
- Un representant de la Secció d'Equipament i Logística, de l'Agència Valenciana del Turisme.  
- Un representant del Servici Economicofinancer de l'Agència Valenciana del Turisme.  
- Un tècnic jurídic de l'Agència Valenciana del Turisme.  
Tercer  
La designació dels membres de les meses es fa amb caràcter general per a l'adjudicació dels contractes els plecs de clàusules administratives particulars dels quals no concreten la seua composició.  
Quart  
Deixar sense efecte la resolució de 3 de desembre de 2004, de la consellera de Turisme i presidenta de l'Agència Valenciana del Turisme, sobre esta matèria.  
València, 4 de juny de 2010.- La consellera de Turisme i presidenta de l'Agència Valenciana del Turisme: Belén Juste Picón.